Botswanas forsvar
Store norske leksikon,Samfunn,Forsvar og sikkerhet,Forsvar i verden
De samlede styrketall for Botswanas væpnede styrker er 9000 aktivt personell (2018, IISS). Botswana har frivillig militærtjeneste. Landet har ingen marine.
Hæren Hæren har en personellstyrke på 8500 aktivt personell. Materiell omfatter omkring 45 lette stridsvogner (omkring 20 Kürassier og 25 Scorpion), omkring 72 oppklaringsvogner og 157 pansrede personellkjøretøy. I tillegg har hæren tungt artilleri, panserjagere, luftvernmissiler med kort rekkevidde og lett luftvernartilleri. Flyvåpenet Flyvåpenet har en personellstyrke på 500 aktivt personell. Materiell omfatter 13 jagerfly (åtte F-5 Freedom Fighter og fem F-5 Tiger II), fem rekognoseringsfly, 19 transportfly (hvorav 10 væpnede), fem treningsfly av typen PC-7 Mk II, som også kan brukes som lette angrepsfly, og 16 helikoptre. Les mer i Store norske leksikon Botswana Botswanas historie Botswanas politiske system Litteratur The International Institute of Strategic Studies (IISS) (2019). The Military Balance 2019, kapittel 9, Sub-Saharan Africa, sidene 453–454.